XIII. ESZTÉTIKA – MI VÉGRE? \_ VÁLSÁG

Az ELTE Esztétika tanszék hallgatói által 13. alkalommal megszervezett konferencián BA, MA, illetve PHD hallgatók kapnak lehetőséget arra, hogy az esztétikai és művészetfilozófiai kutatásaikat bemutathassák. Az először két napos konferencián idén három egyetem (az ELTE, a PTE és a MOME) 22 diákjának az előadásaira számíthatunk. Az idei konferencia hívószava a válság: legyen az a klíma, gazdasági vagy politikai válság, esetleg a globális háborús eszkaláció veszélye, a krízis élménye meghatározó eleme kortárs világunk mindennapjainak. A válságélmény nem csak a nemzetközi színtéren, hanem a tudományos életen belül is kényelmetlenül aktuális - napjaink humántudományos közegeinek jellemzői a nagy tekintélyű tanárok megalázó fizetésekkel, a pályát megélhetési gondok miatt tömegekkel elhagyó hallgatók, valamint a szisztematikusan megfojtott, kivéreztetett tanszékek.

A konferencia alapvető célja, hogy a művészeti alkotásokon, kultúr és filozófia-történeti kérdéseken, valamint társadalmi konstrukciókon keresztül létrejövő és reflektálható kríziseket kitapogassa és kontextualizálja, illetve, hogy a hallgatóság számára olyan stratégiákat tegyen hozzáférhetővé, amelyen keresztül azok diszkurziválhatóvá is válnak. Hogyan birkózik meg egy művész, vagy egy esztéta a válságélménnyel, hogyan lehet napról-napra krízisben élni, túlélni? De ami még fontosabb: van-e belőle kiút?

A két napos eseményt kerekasztalbeszélgetés zárja, aminek résztvevői Teller Katalin, Gálosi Adrienne, Bagi Zsolt és Bazsányi Sándor. A diskurzus célja, hogy közelebb kerülhessünk a magyarországi esztétika oktatás múltjába, jelenébe és jövőjébe – beszélgetést Gyúró György moderálja.

<https://www.facebook.com/events/734658198746508/>

A konferencia részletes programja a következő:

május 30. csütörtök

ELTE BTK, 6-8 épület, 34. terem

9:30-10:00\_ Regisztrációs időszak

10:00\_ Megnyitó

1.   szekció: ÉLETMÓDPOLITIKA (10:05 – 11:30)

10:05\_ **G. Horváth Mihály:** Lettrista teremtéstől a Szituacionista közbeavatkozásig – A détournement kritikai fordulata

10:20\_ **Németh Eszter:** Szubverzív várostervezés – a Szituacionista Internacionálé urbanisztikai elméletei

10:35\_ **Fülöp Barnabás:** A fogyasztás (de)esztétizálása - Gasztro-horrorok Andreas Reckwitz elméletének tükrében

10:50\_ **Szabó Máté:** “Minden beszéd erőszak”

11:05-11:30\_ Vita

11:30-11:45\_ Szünet

2.   szekció: KORTÁRS HORIZONTOK (11:45 – 13:00)

11:45\_ **Popovics Kinga:** A konceptuális fogalma és módusulása a mesterséges intelligencia vonatkozásában

12:00\_ **Király Anna:** (Ön)képrombolás a kortárs performanszművészetben

12:15\_ **Szegedi Fanni:** “...aki komolyan veszi a problémát, nem tűrheti tovább…” Demokratikus alakváltozatok a hazai slam poetry eseményeken

12:30-13:00\_ Vita

13:00-14:00\_ Ebédszünet

3.   szekció: KRITIKA ÉS ELMÉLET (14:00 – 15:30)

14:00\_ **Németh Zsófia:** Kritika és kommentár alakzatai Walter Benjaminnál

14:15\_ **Tóth Fanni:** Utópia mint kritika - A marxista kritika hideg és meleg áramlatai közt

14:30\_ **Sólyom Sára:** A “kritikai kép” Lyotard *Discours, figure* című könyvében

14:45\_ **Barcza Zsigmond Tádé:** Összeesküvés- és kritikai elmélet

15:00-15:15\_ Vita

május 31. péntek

1.   szekció: IRODALOM (10:00 – 11:15)

10:00\_ **Molnár Zsófia:** A nyelv és az ember határai Samuel Beckett kisprózájában

10:15\_ **Fekete Róbert:** Valósághiány - a realizmus problémája Bret Easton Ellis: *Nullánál is kevesebb* (1985) című regényében

10:30\_ **Székely Tímea:** Az íráskészség válsága a személyiségfejlődésben – az én határátlépésének meghiúsulása Borbély Szilárd *Kafka fia* című művében

10:45-11:15\_ Vita

11:15-11:30\_ Szünet

2.   szekció: SZAKRALITÁS (11:30 – 13:00)

11:30\_ **András Tamara:** A metamorfózis mint kölcsönhatás – avagy a *tekintet* és a *szégyen* sartre-i fogalmainak modellezése egy átváltozás-mítosz alapján

11:45\_ **Tomcsányi Sára:** Az ökofeminizmus hiányzó (?) szakralitása és istennők nélküli Gaia-elmélet – a hagyományos világátfogó mítoszok válsága és újraírása a kortárs magyar képzőművészetben

12:00\_ **Folyi Bence:** Ahol ég és föld összeért - Rítus és vizualitás az 5. századi Ravennában

12:15\_ **Pável Réka:** A béke szigete

12:30-12:45\_ Vita

12:45–14:00\_ Ebédszünet

3.   szekció: WEIRD/TESTHORROR (14:00 – 15:15)

14:00\_ **Földes Angéla:** Az átjárhatóság és a köztesség terei Howard Phillips Lovecraft világában

14:15\_ **Hegedüs Benjámin Jutas:** Cellofoida-ontológia: Az eerie térnyerése Veres Attila *Odakint sötétebb* című regényében

14:30\_ **Takáts Márk Dávid:** A zsidó test, mint a válság színtere

14:45-15:15\_ Vita

15:15-15:30\_ Szünet

4.   KEREKASZTAL: **Esztétika oktatás létezik - Hogyan lehetséges?** (15:30 – 17:00)

beszélget: Teller Katalin, Gálosi Adrienne, Bagi Zsolt, Bazsányi Sándor

moderál: Gyuró György